open-index/open-wikipedia-markdown huggingface dataset:
Νικόλαος

Το όνομα **Νικόλαος** μπορεί να αναφέρεται:

Νικόλαος (όνομα), αρχαίο ελληνικό όνομα και κατόπιν της Ορθόδοξης και Ρωμαιοκαθολικής Εκκλησίας που εορτάζεται στις 6 Δεκεμβρίου.

## Πατριάρχες
*Πατριάρχης Νικόλαος Α΄ ο Μυστικός, (9ος αιώνας).
*Νικόλαος Β΄ Χρυσοβέργης, (10ος αιώνας).
*Νικόλαος Γ΄ Κυρδινιάτης, (11ος αιώνας).
*Νικόλαος Δ΄ Μουζάλων, (12ος αιώνας).

## Πάπες
*Πάπας Νικόλαος Α΄
*Πάπας Νικόλαος Β΄
*Πάπας Νικόλαος Γ΄
*Πάπας Νικόλαος Δ΄
*Πάπας Νικόλαος Ε΄

## Βασιλείς της Ρωσίας
*Νικόλαος Α΄ της Ρωσίας, 19ος αιώνας. 
*Νικόλαος Β΄ της Ρωσίας, 19ος & 20ος αιώνας.

## Άλλα πρόσωπα
*Νικόλαος Β΄ του Σαιντ-Ομέρ, ηγεμόνας της Θήβας.

## Σύγχρονη εποχή
*Μητροπολίτης Μεσογαίας και Λαυρεωτικής Νικόλαος  

## Σε άλλες γλώσσες
*Nick  Αγγλικά
*Nicolas Γαλλικά
*Niccolo  Ιταλικά 
*Nicolao  Ισπανικά
*Nikolaus  Γερμανικά
*Nikolay  Ρωσικά
*Nikolai  Βουλγαρικά

## Δείτε επίσης
*Άγιος Νικόλαος, άγιος της ορθόδοξης και ρωμαιοκαθολικής εκκλησίας, που εορτάζεται στις 6 Δεκεμβρίου.
*Άγιος Νικόλαος (αποσαφήνιση).
*Άγιος Νικόλαος (ελληνικά τοπωνύμια).
Άγιος Νικόλαος (αποσαφήνιση)

Το όνομα του αγίου της ορθόδοξης και ρωμαιοκαθολικής εκκλησίας Αγίου Νικολάου μπορεί να αναφέρεται:

## Πόλεις & Τοπωνύμια
### Ελλάδα
*Άγιος Νικόλαος (τοπωνύμια Ελλάδας) (για τα τοπωνύμια στην Ελλάδα)

### Κύπρος
*Άγιος Νικόλαος Αμμοχώστου
*Άγιος Νικόλαος (συνοικία Αμμοχώστου)
*Άγιος Νικόλαος (Λεμεσός)
*Άγιος Νικόλαος (Κάτω Πολεμίδια)
*Άγιος Νικόλαος Πάφου
*Άγιος Νικόλαος Σολέας
*Άγιος Νικόλαος (συνοικία Λακατάμιας)

## Άγιοι
*Άγιος Νικόλαος, επίσκοπος Μύρων της Λυκίας στη Μικρά Ασία
*Άγιος Νικόλαος ο Καβάσιλας, Θεσσαλονικεύς θεολόγος και συγγραφέας 
*Άγιος Νικόλαος ο Γραικός, άγιος της Ορθόδοξης και της Ρωμαιοκαθολικής εκκλησίας
*Άγιος Νικόλαος ο Προσκυνητής, άγιος της Ορθόδοξης και της Ρωμαιοκαθολικής εκκλησίας
*Άγιος Νικόλαος Καραμάνος, άγιος νεομάρτυρας στη Σμύρνη (†1657)
*Άγιος Νικόλαος ο εν Μαγνησία Μικράς Ασίας ο νεομάρτυρας (1754 - 1776)
*Νικόλαος Τσουρουκτσόγλου, άγιος νεομάρτυρας στη Σμύρνη (†1922), που μαρτύρησε μαζί με τον άγιο Χρυσόστομο Σμύρνης
*Νικόλαος Πλανάς, άγιος ιερέας της Αθήνας εκ Νάξου(†1932)

## Θρησκευτικά κτίσματα

### Μονές

* Άγιος Νικόλαος Άνω Βάθειας
* Άγιος Νικόλαος Βλασίας Αχαΐας
* Άγιος Νικόλαος Καλτεζών
* Άγιος Νικόλαος Γαλατάκη (Λίμνη Ευβοίας)
* Άγιος Νικόλαος Αναπαυσά (Μετέωρα)
* Άγιος Νικόλαος Πριγκήπου
* Άγιος Νικόλαος Σλίβενης
* Άγιος Νικόλαος Σπάτων Αχαΐας
* Άγιος Νικόλαος Τσιριλόβου

### Ναοί
*Άγιος Νικόλαος Ραγκαβά (Αθήνα)
*Άγιος Νικόλαος (Αμβούργο)
*Άγιος Νικόλαος (Αμπελόκηποι)
*Άγιος Νικόλαος (Γουδή)
*Άγιος Νικόλαος (Δίπορο Γρεβενών)
*Άγιος Νικόλαος Δράμας
*Ναός του Αγίου Νικολάου του Ορφανού (Θεσσαλονίκη)
*Άγιος Νικόλαος Μαρμαρίτης (Θήρα)
*Άγιος Νικόλαος Καβάλας
*Άγιος Νικόλαος Κερατσινίου
*Άγιος Νικόλαος της Στέγης (Κύπρος)
*Άγιος Νικόλαος (Μαύροβο)
*Άγιος Νικόλαος (Μυστράς)
*Άγιος Νικόλαος Νέας Υόρκης
*Άγιος Νικόλαος (Νιν)
*Άγιος Νικόλαος (Πατήσια)
*Άγιος Νικόλαος ο Χωστός (Περιστέρι)
*Άγιος Νικόλαος (Στιπ)
*Άγιος Νικόλαος (Τάλιν)
*Άγιος Νικόλαος των Ελλήνων (Τεργέστη)
*Άγιος Νικόλαος Ψαρών

## Άλλες χρήσεις
*Σταθμός Αγίου Νικολάου (Μετρό Αθήνας)
*Άγιος Νικόλαος (μύστικο), σκάφος του πολεμικού ναυτικού
Οικογένεια Σαρανταπήχου

Η **οικογένεια Σαρανταπήχου** ήταν πλούσια Βυζαντινή οικογένεια με καταγωγή από την Αθήνα. Αναφορές στην οικογένεια γίνονται στο δεύτερο μισό του 8ου αιώνα και στις αρχές του ενάτου αιώνα. Θεωρείται πως την περίοδο αυτή η οικογένεια είχε αξιόλογη πολιτική επιρροή στην κεντρική Ελλάδα. Ελάχιστα μέλη της οικογένειας έγιναν γνωστά, πρώτη και πιο επιφανής υπήρξε η Ειρήνη της Αθήνα, η οποία, μετά το γάμο της με τον αυτοκράτορα Λέοντα Δ', έγινε αυτοκρατορική σύζυγος, αργότερα αντιβασιλέας με τον γιό της Κωνσταντίνο ΣΤ' και τέλος η πρώτη γυναίκα αυτοκράτειρα του Βυζαντίου το 797 και μία από τις λίγες. 

Το πρώτο γνωστό μέλος της οικογένειας Σαρανταπήχου, η Ειρήνη η Αθηναία ή Σαρανταπήχαινα, εμφανίζεται στις βυζαντινές πηγές κατά το δεύτερο μισό του 8ου αιώνα, όταν παντρεύτηκε τον μελλοντικό αυτοκράτορα Λέοντα Δ' το 769. Η συμμαχία των Ισαύρων με την οικογένεια Σαρανταπήχου είναι πιθανό να ήταν αποτέλεσμα στρατηγικού υπολογισμού από τον αυτοκράτορα Κωνσταντίνο Ε, ο οποίος επιθυμούσε μέσω του γάμου του γιού του με την Ειρήνη να ενισχύσει τον Βυζαντινό έλεγχό σε απομακρυσμένες και κρίσιμες περιοχές για την αυτοκρατορία, όπως ήταν η κεντρική Ελλάδα. 

Τον 9ο αιώνα μέλη της οικογένειας αναφέρονται ότι εγκαταστάθηκαν στην ορεινή Κορινθία, και θεωρούνται οικιστές και ονοματοδότες του χωριού Σαραντάπηχο Κορινθίας. Ιδιοκτησία της οικογένειας πιθανολογείται ήταν ο ναός της Παναγίας Γοργοεπηκόου στην Αθήνα. 

Σημαντικά μέλη της οικογένειας ήταν οι :
* Ειρήνη, αυτοκράτειρα του Βυζαντίου.
* Κωνσταντίνος Σαραντάπηχος, διοικητής της Αθήνας.
* Θεοφύλακτος Σαραντάπηχος, σπαθάριος.
* Ρωμανός Σαραντάπηχος, ιδρυτής της μονής Προφήτου Ηλία Κούτου.

## Παραπομπές


## Πηγές
* Καθημερινή, "7 Ημέρες", 24 Δεκεμβρίου 1995, Η Αθήνα στην Μεσοβυζαντινή περίοδο.
* σωζόμενα μνημεία της Βυζαντινής Αθήνας

Σαρανταπ
Κατηγορία:Βυζαντινοί Αθηναίοι
Ανδρέας Αντ. Ζυγομαλάς

Ο Ανδρέας Ζυγομαλάς του Αντωνίου (Αθήνα, 1890 – Νίβιτσα Βορείου Ηπείρου, 30 Ιουλίου 1914) ήταν Έλληνας στρατιωτικός, που διακρίθηκε για τη δράση και την ανδρεία του στο πεδίο των Βαλκανικών Πολέμων και του αγώνα της Αυτονομίας της Βορείου Ηπείρου. 

## Καταγωγή
Ο Ανδρέας γεννήθηκε το 1890 στην Αθήνα και ήταν γόνος της παλαιάς Βυζαντινής οικογένειας Ζυγομαλά, που καταγόταν από την περιοχή της Αργολίδας και στη συνέχεια μετοίκησε στην Κωνσταντινούπολη, έπειτα στη Χίο και τέλος στην Αθήνα.
Ήταν γιος του βουλευτή και υπουργού Αντωνίου Ζυγομαλά (1856-1930) και της Λουκίας Μπαλάνου (1863-1947) και εγγονός του Ανδρέα Ζυγομαλά (1803-1876), αγωνιστή της Ελληνικής Επανάστασης του 1821 και μετέπειτα δημοσιογράφου και πολιτικού.

## Σπουδές
Σπούδασε Νομικά, και ακολούθως άσκησε τα στρατιωτικά του καθήκοντα στη θέση του διερμηνέα, καθώς ήταν άριστος γνώστης τριών γλωσσών.

## Δράση
Το ξεκίνημα του Β’ Βαλκανικού Πολέμου οδήγησε τον Ζυγομαλά να καταταγεί ως εθελοντής στο 2ο Σύνταγμα Πεδινού Πυροβολικού, υπηρετώντας πρώτα στη Μακεδονία και έπειτα στην Ήπειρο, με τον ίδιο να αιτείται την αποστολή του στο Μπιζάνι, τόπο του βασικού μετώπου, μία κίνηση θάρρους που του χάρισε τον «επ’ ανδραγαθία» βαθμό του ανθυπολοχαγού. Στο πεδίο της μάχης ο Ζυγομαλάς με το άγημά του καταλαμβάνουν το ύψωμα του  Μπιζανίου, όπου ο ίδιος υπέστειλε την τουρκική σημαία των οχυρών, η οποία και του απονεμήθηκε ως πολεμικό λάφυρο (σήμερα φυλάσσεται στο Μουσείο Ζυγομαλά του Αυλώνα Αττικής). Αργότερα, ο Ζυγομαλάς πολέμησε στο πεδίο της Βορείου Ηπείρου υπέρ της αυτονομίας της περιοχής.

## Θάνατος
Ο Ανδρέας Ζυγομαλάς βρέθηκε δολοφονημένος στις 30 Ιουλίου 1914, στην περιοχή της Νίβιτσας Βορείου Ηπείρου. Το λείψανό του φυλάσσεται, μαζί με τα λείψανα των γονέων του, Αντωνίου και Λουκίας, σε κρύπτη του Ιερού Ναού Αγίου Αντωνίου, στον Αυλώνα Αττικής, ενώ τα στρατιωτικά παράσημα και οι διακρίσεις του, μαζί με διάφορα προσωπικά αντικείμενα του ιδίου και της οικογένειάς του, φυλάσσονται στο Μουσείο Ζυγομαλά.

## Βιβλιογραφία
Λεωνίδα Ο. Πυργάρη, *Ανδρέας Αντ. Ζυγομαλάς (1890-1914), ο Χιωτογιαννιώτης ήρωας των Βαλκανικών Πολέμων και του Βορειοηπειρωτικού Πολέμου*, Πυξίδα 2014, ISBN 978-618-5134-00-6.

Κατηγορία:Έλληνες στρατιωτικοί
Ανδρεας Αντωνιου
Οικογένεια Κατακαλών

Η **Οικογένεια Κατακαλών** ήταν μια βυζαντινή αρχοντική οικογένεια του 10ου έως 12ου αιώνα.

Το πρώτο βεβαιωμένο μέλος της οικογένειας είναι ο Λέων Κατακαλών, ο οποίος υπηρέτησε ως δομέστικος των σχολών το 900. Τον 11ο αιώνα από επιμειξία μέσω γάμων με άλλες αριστοκρατικές οικογένειες, συχνά έφεραν διπλά επώνυμα, ενώ ένας κλάδος της οικογένειας φαίνεται ότι ανέλαβε το όνομα "Μαυροκατακαλών". Τα περισσότερα από τα μέλη της οικογένειας είναι γνωστά ως στρατιωτικοί αξιωματούχοι, όπως ο Δημήτριος Κατακαλών, κατεπάνω, ή τον διοικητή και στρατιωτικό συγγραφέα Κατακαλών Κεκαυμένος. Η οικογένεια έγινε ιδιαίτερα γνωστή στο πλαίσια της βασιλείας των Κομνηνών αυτοκρατόρων, ο Κωνσταντίνος Ευφορβηνός Κατακαλών ήταν ένας από τους πιο σημαντικούς στρατηγούς του Αλεξίου Α΄ Κομνηνού, και ο γιος του Νικηφόρου Κατακαλών παντρεύτηκε την κόρη του αυτοκράτορα Μαρία. Γιοι τους κατέλαβαν υψηλές θέσεις εξουσίας, ομοίως ο Νικόλαος Μαυροκατακαλών και οι γιοι του Μαριανός και Γρηγόριος ήταν στρατιωτικοί διοικητές στην εποχή του Αλεξίου Α.

Μετά τον 12ο αιώνα, η οικογένεια έπεσε στην αφάνεια.

## Πηγές
*

Κατακαλων
Ενβιγάδο Φούτμπολ Κλουμπ

Η **Ενβιγάδο Φούτμπολ Κλουμπ** είναι μια επαγγελματική ποδοσφαιρική ομάδα από το Ενβιγάδο της Κολομβίας. Ιδρύθηκε στις 14 Οκτωβρίου 1989 και ήταν η πρώτη κολομβιανή ομάδα από τη δεύτερη κατηγορία που προβιβάστηκε στη Categoría Primera A το 1991. Έδρα της ομάδας είναι το Estadio Polideportivo Sur, χωρητικότητας 14000 θεατών.

## Τίτλοι
***Categoría Primera B: 2**
::1991, 2007

## Αξιοσημείωτοι ποδοσφαιριστές
* Φρέδι Γκουαρίν
* Χάμες Ροδρίγες

## Εξωτερικοί σύνδεσμοι

*Επίσημη Ιστοσελίδα

Κατηγορία:Ιδρύσεις ποδοσφαιρικών ομάδων το 1989
Γενετικός κώδικας

**Γενετικός κώδικας** ονομάζεται ο κώδικας αντιστοίχισης των αζωτούχων βάσεων των νουκλεϊκών οξέων με τα αμινοξέα της παραγόμενης πολυπεπτιδικής αλυσίδας για τον σχηματισμό πρωτεϊνών. Στον σχηματισμό των πρωτεϊνών συμμετέχουν 20 διαφορετικά αμινοξέα, ενώ ο αριθμός των διαφορετικών βάσεων του RNA είναι 4 (A, U, G, C). Έτσι, προέκυψε αρχικά το ερώτημα: «Πόσες βάσεις του mRNA αντιστοιχούν σε ένα αμινοξύ;»

* 1 βάση → 1 αμινοξύ: Δεν είναι δυνατόν μία βάση του mRNA να αντιστοιχεί σε ένα αμινοξύ, γιατί ο αριθμός των διαφορετικών βάσεων (41=4) δεν επαρκεί για την κωδικοποίηση των 20 αμινοξέων.
* 2 βάσεις → 1 αμινοξύ: Αν οι 4 βάσεις συνδυάζονται ανά δύο, προκύπτουν 42=16 διαφορετικοί συνδυασμοί, ο οποίοι δεν είναι αρκετοί για να κωδικοποιήσουν τα 20 διαφορετικά αμινοξέα.
* 3 βάσεις → 1 αμινοξύ: Αν οι 4 βάσεις συνδυάζονται ανά τρεις, προκύπτουν 43=64 διαφορετικοί συνδυασμοί, οι οποίοι είναι περισσότεροι από αρκετοί για να κωδικοποιήσουν τα 20 διαφορετικά αμινοξέα.

Σήμερα γνωρίζουμε ότι κάθε αμινοξύ κωδικοποιείται από μία τριάδα νουκλεοτιδίων (τριπλέτα) του mRNA που ονομάζεται κωδικόνιο.

Ο όρος κωδικόνιο αναφέρεται και στο γονίδιο από το οποίο προέρχεται το mRNA. Συγκεκριμένα: κωδικόνιο είναι μία τριπλέτα βάσεων της κωδικής αλυσίδας του γονιδίου, η οποία κωδικοποιεί ένα αμινοξύ. Π.χ. Το κωδικόνιο έναρξης στο mRNA είναι το 5'-AUG-3', ενώ στο γονίδιο (κωδική αλυσίδα) είναι το 5'-ATG-3'. Τα κωδικόνια διαβάζονται με κατεύθυνση 5'→3'. Π.χ. 3'-GUA-5' είναι το κωδικόνιο AUG, το οποίο κωδικοποιεί το αμινοξύ Met. Ο όρος κωδικόνιο δεν αναφέρεται σε αλληλουχίες των εσωνίων, των 3' και 5' αμετάφραστων περιοχών, των γονιδίων των rRNA, tRNA και snRNA, του «περιττού» DNA, των υποκινητών κ.λπ., δηλαδή σε αλληλουχίες DNA ή RNA που δεν κωδικοποιούν αμινοξέα.

## Βασικά χαρακτηριστικά του γενετικού κώδικα
Τα βασικά χαρακτηριστικά του γενετικού κώδικα είναι τα εξής:
* Είναι κώδικας τριπλέτας, δηλαδή μία τριάδα βάσεων του mRNA (κωδικόνιο) κωδικοποιεί ένα αμινοξύ. Ο όρος κωδικόνιο αναφέρεται και στην αντίστοιχη τριπλέτα βάσεων της κωδικής αλυσίδας του γονιδίου.

* Είναι συνεχής, δηλαδή το mRNA διαβάζεται συνεχώς, χωρίς να παραλείπεται κανένα νουκλεοτίδιο.

* Είναι μη επικαλυπτόμενος, δηλαδή κάθε βάση του mRNA ανήκει σε ένα μόνο κωδικόνιο.

* Είναι εκφυλισμένος, δηλαδή τα 18 από τα 20 αμινοξέα, κωδικοποιούνται από 2 έως 6 διαφορετικά κωδικόνια. Τα διαφορετικά κωδικόνια που κωδικοποιούν το ίδιο αμινοξύ ονομάζονται συνώνυμα.

* Είναι σχεδόν καθολικός, δηλαδή σχεδόν ίδιος σε όλους τους οργανισμούς.

* Έχει ένα κωδικόνιο έναρξης (AUG), από το οποίο ξεκινά η μετάφραση του mRNA και κωδικοποιεί το αμινοξύ μεθειονίνη και 3 κωδικόνια λήξης (UAA, UAG, UGA), τα οποία σηματοδοτούν τον τερματισμό της μετάφρασης καθώς δεν κωδικοποιούν αμινοξέα.

## Παραπομπές


## Εξωτερικοί σύνδεσμοι

Κατηγορία:Μοριακή γενετική
Ιωάννης Άγγελος της Σύρμιας

Ο **Ιωάννης Άγγελος της Σύρμιας** (*[[ουγγρικά]] : Angelos János*) (περ. 1193-1259), γνωστός και ως Καλοϊωάννης , ήταν Βυζαντινός πρίγκιπας που μετανάστευσε στην Ουγγαρία και κυβέρνησε το Δουκάτο της Σύρμιας γύρω από το 1235 μέχρι το 1254, ως υποτελής του βασιλιά Μπέλα της Ουγγαρίας, συγγενή του.

Ήταν γιος του Ισαάκιου Αγγέλου Βυζαντινού αυτοκράτορα το 1185-1195, και πάλι το 1203-1204, και της Μαργαρίτας της Ουγγαρίας, κόρη του βασιλιά Μπέλα Γ΄ της Ουγγαρίας (1172-1196) και η αδελφή του βασιλιά Έμερικ (1196-1204). Ο Ιωάννης είχε τρία μεγαλύτερα αδέλφια από τον πρώτο γάμο του πατέρα του: την Ευφροσύνη Αντζελίνα, την Ειρήνη Αγγελίνα και τον Αλέξιο, ενώ ο ίδιος είχε έναν νεότερο αδελφό τον Μανουήλ (γεν. μετά το 1195 - 1212). Η οικογένεια κατέφυγε στο ουγγρικό βασίλειιο το 1222.

Ο Ανδρέας Β΄ της Ουγγαρίας (1205-1235), ο θείος του, του έδωσε να διοικεί "την Σύρμια και πέρα", δηλαδή νότια του ποταμού Σάβα , συμπεριλαμβανομένου του Βελιγραδίου, καθώς και τις περιοχές της Μπαράνκς και Μακσό , που κυβέρνησε μέχρι το 1254.

Ο Μπέλα έπειτα διόρισε τον Ιωάννη ως κυβερνήτης της Σύρμιας και τον Ρόστισλαβ Μιχαήλοβιτς ως κυβερνήτη της Σλαβονίας, εξασφαλίζοντας τα νότια σύνορα του. Μια άλλη πηγή υποστηρίζει ότι ήταν κυνερνήτης της Σύρνιας και της Μπάτσκα  από το 1230 περίπου.

Το 1221 ο Πάπας Ονώριος Α΄ απαίτησε να εξολοθρευτούν οι αιρετικοί βογόμιλοι στη Βοσνία. Ο Εφημέριος του Ανκόκιο δεν κατάφερε να μαζέψει οπαδούς στη Ραγκούζα και πέθανε. Ο Αρχιεπίσκοπος Καλόκσα πρότεινε στον Ανδρέα Β΄ της Ουγγαρίας να οδηγήσει μια σταυροφορία και ο βασιλιάς και ο πάπας του υποσχέθηκαν όλα τα εδάφη που ο ίδιος θα καθαρίσει από τους αιρετικούς. Αυτός, αντί αυτού, έδωσε 200 ασημένια νομίσματα στον Ιωάννη Άγγελο, κυβερνήτης της Σύρμια τότε, για να εκτελέσει το έργο. Ο Ιωάννης πήρε τα χρήματα, αλλά ποτέ δεν ενήργησε κατά των βογόμιλων, παρά το γεγονός ότι του το υπενθύμισε ο Πάπας Ωνόριος Γ΄ το 1227.

## Παραπομπές


## Πηγές
*

Κατηγορία:Δυναστεία των Αγγέλων
Κατηγορία:Ούγγροι ευγενείς
Κατηγορία:Βυζαντινοί του 13ου αιώνα
Τέρι Ίγκλετον

Ο **Τέρενς Φράνσις "Τέρι" Ίγκλετον** (αγγλ.: *Terence Francis "Terry" Eagleton*, γεν.: 22 Φεβρουαρίου 1943) είναι επιφανής Βρετανός διανοούμενος, κριτικός και θεωρητικός της λογοτεχνίας Σήμερα είναι ομότιμος καθηγητής της Αγγλικής Λογοτεχνίας στο Πανεπιστήμιο του Λάνκαστερ, καθηγητής Θεωρίας του Πολιτισμού στο Εθνικό Πανεπιστήμιο της Ιρλανδίας και διακεκριμένος επισκέπτης καθηγητής Αγγλικής Λογοτεχνίας στο Πανεπιστήμιο του Νορτ Νταμ.

Έχει συγγράψει πάνω από σαράντα βιβλία, ενώ αποτελεί σημαντικό ενάντιο του Μενταμοντερνισμού καθώς και του Νέου Αθεϊσμού των Ρίτσαρντ Ντόκινς και Κρίστοφερ Χίτσενς.

## Εργογραφία
Αρκετά έργα του Ίγκλετον, κυκλοφορούν στα ελληνικά:
**Ο Μαρξισμός και η λογοτεχνική κριτική*, Ύψιλον (1981)
**Μαρξ*, Ενάλιος (2002)
**Οι αυταπάτες της μετανεωτερικότητας*, Εκδόσεις Καστανιώτη (2003)
**Η έννοια της κουλτούρας*, Πόλις (2003)
**Η ιδεολογία του αισθητικού*, Πολύτροπον (2006)
**Μετά τη θεωρία*, Μεταίχμιο (2007)
**Ιερός τρόμος*, Εκδόσεις Πατάκη (2007)
**Εισαγωγή στη θεωρία της λογοτεχνίας*, Οδυσσέας (2008)
**Λογική, πίστη και επανάσταση*, Εκδόσεις Πατάκη (2011)
**Γιατί ο Μαρξ είχε δίκιο*, Εκδόσεις Πατάκη (2012)

## Υποσημειώσεις


## Εξωτερικοί σύνδεσμοι
*Συνέντευξη με τον Τέρι Ίγκλετον, *rnbnet.gr*
*Άρθρο για την θεολογική αντίληψη του Ίγκλετον, Ντένια Αθανασοπούλου-Κυπρίου, *Ενθέματα* της *[[Η Αυγή|Αυγής]]*
*Ανθολόγιο άρθρων του Ίγκλετον (στα αγγλικά), *London Review of Books*
*Άρθρο για τον Σοσιαλισμό  (στα αγγλικά), *redpepper.org.uk*

Κατηγορία:Άγγλοι συγγραφείς
Κατηγορία:Άγγλοι φιλόσοφοι
Κατηγορία:Άγγλοι απομνημονευματογράφοι
Κατηγορία:Άγγλοι κριτικοί της λογοτεχνίας
Θεολογία της Απελευθέρωσης

thumb|200px|right|Προτομή του Καμίλο Τόρες, ο οποίος αποτέλεσε εμβληματική μορφή για τη Θεολογία της Απελευθέρωσης
Η **Θεολογία της Απελευθέρωσης** είναι θεολογικό ρεύμα της χριστιανικής πίστης. Αναπτύχθηκε τις δεκαετίες του 1950 και του 1960 μέσα στην Ρωμαιοκαθολική Εκκλησία της Λατινικής Αμερικής και έχει εξελιχθεί σε διεθνές διαδογματικό κίνημα.

Ο όρος *Θεολογία της Απελευθέρωσης* εισήχθη από τον Περουβιανό ιερέα και θεολόγο Γκουστάβο Γκουτιέρες το 1971, ο οποίος έγραψε το ομώνυμο βιβλίο. Έχοντας πολιτικές προεκτάσεις, η Θεολογία της Απελευθέρωσης θεωρεί ότι η διδασκαλία του Ιησού Χριστού πρέπει να κινητοποιεί σε αγώνα για κοινωνική, οικονομική και πολιτική απελευθέρωση από την ανισότητα και την αδικία. Εκτός από τον Γκουστάβο Γκουτιέρες, σημαντικό ρόλο στη διαμόρφωση της σκέψης της Θεολογίας της Απελευθέρωσης κατέχουν οι Λεονάρντο Μποφ, Χέλντερ Καμάρα, Ερνέστο Καρντενάλ καθώς και οι Ιησουίτες Χουάν Λουίς Σεγούντο και Γιόν Σομπρίνο.

Επίσης, υπήρξαν ακόμα και Ευαγγελικοί υποστηρικτές της Θεολογίας της Απελευθέρωσης, με προεξέχοντες τους Ρούμπεμ Άλβες, Χοσέ Μίγκεζ Μπονίνο και Ρενέ Παντίγα. Ενώ άσκησε επιρροή και σε θεολόγους όπως ο Γιούργκεν Μόλτμαν.

Εμβληματικές προσωπικότητες από τον χώρο της Θεολογίας της Απελευθέρωσης αποτελούν, ο Κολομβιανός ιερέας Καμίλο Τόρες που δολοφονήθηκε το 1966 από τον στρατό της Κολομβίας ενώ είχε ενταχθεί στο αντάρτικο του Εθνικού Απελευθερωτικού Στρατού (*ELN*) και ο αρχιεπίσκοπος του Ελ Σαλβαδόρ Όσκαρ Ρομέρο που δολοφονήθηκε το 1980 την ώρα της Θείας Λειτουργίας από ακροδεξιά παραστρατιωτική οργάνωση.

## Δείτε επίσης
* Όσκαρ Ρομέρο
* Καμίλο Τόρες

## Παραπομπές


## Βιβλιογραφία
* Γκουστάβο Γκουτιέρες, *Θεολογία της Απελευθέρωσης*, Άρτος Ζωής, Αθήνα 2012, ISBN 978-960-8053-38-0

## Εξωτερικοί σύνδεσμοι
* 

Κατηγορία:Χριστιανική θεολογία

Κατηγορία:Μαρξισμός
Β΄ κατηγορία ποδοσφαίρου ανδρών Κύπρου 1968-69

Η **Β΄ κατηγορία Κύπρου 1968-69** αποτέλεσε το 14ο πρωτάθλημα στη Β΄ κατηγορία ποδοσφαίρου της Κύπρου. Το πρωτάθλημα κατέκτησε η Ένωσις Νέων Παραλιμνίου για 1η φορά στην ιστορία της.

## Σύστημα διεξαγωγής
Στο πρωτάθλημα της Β΄ κατηγορίας 1968-69 συμμετείχαν 13 ομάδες. Για πρώτη φορά το πρωτάθλημα δεν διεξήχθη σε ομίλους αλλά ως μια ενιαία κατηγορία. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα προβιβάστηκε στο πρωτάθλημα Α΄ κατηγορίας 1969-70.

### Σύστημα βαθμολόγησης
Η νίκη βαθμολογείτο με 3 βαθμούς, η ισοπαλία με 2 βαθμούς και η ήττα με ένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1967-68|περίοδο 1967-68]]
;Ομάδες που δεν συμμετείχαν στο πρωτάθλημα
Ομάδες που προβιβάστηκαν στην Α΄ κατηγορία ποδοσφαίρου ανδρών Κύπρου 1968-69:
* Ευαγόρας Πάφου 

Ομάδες που αποχώρησαν οικειοθελώς:
* Εθνικός Αστέρας Λεμεσού
* Κεραυνός Στροβόλου

;Ομάδες που συμμετείχαν στο πρωτάθλημα
Ομάδες που εντάχθηκαν στη δύναμη της ΚΟΠ:
* Διγενής Ακρίτας Μόρφου
* ΑΕΜ Μόρφου
* Οθέλλος Αθηαίνου
* Αχιλλέας Καϊμακλίου

Ομάδες που διαβαθμίστηκαν από τη Α΄ κατηγορία ποδοσφαίρου ανδρών Κύπρου 1967-68:
* ΑΠΟΠ Πάφου

Επιπρόσθετα, επανήλθε η Αναγέννηση Λάρνακας μετά από απουσία μιας περιόδου.

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.

## Βαθμολογία
Η τελική βαθμολογία του πρωταθλήματος ήταν:

## Παραπομπές


## Πηγές

*
*
*
*

## Δείτε επίσης
*Α΄ κατηγορία ποδοσφαίρου ανδρών Κύπρου 1968-69
*Κύπελλο Κύπρου ποδοσφαίρου ανδρών 1968-69

Κατηγορία:Εγχώρια ποδοσφαιρικά πρωταθλήματα 1968-1969
Κατηγορία:Β΄ κατηγορία ποδοσφαίρου ανδρών Κύπρου
Πιστόλι

thumb|250px|Ημιαυτόματο πιστόλι και φυσίγγια
Το **πιστόλι**  είναι όπλο χειρός στο οποίο η θαλάμη είναι ενσωματωμένη στην κάννη, σε αντίθεση με το περίστροφο, όπου η θαλάμη βρίσκεται ξεχωριστά από την κάννη, σε έναν περιστρεφόμενο κύλινδρο.

Η προέλευση του πιστολιού είναι αβέβαιη, αλλά προήλθε από τα ελαφρά κανόνια που κατασκευάζονταν στα τέλη του Μεσαίωνα και εξελίχθηκαν στα πιστόλια και στα μουσκέτα. Τα πιστόλια άρχισαν να κατασκευάζονται τον 16ο αιώνα στην Ευρώπη. Στα αγγλικά, η λέξη πιστόλι εμφανίστηκε περίπου το 1570 από τη γαλλική λέξη πιστολέ (pistolet), της οποίας η ετυμολογία παραμένει ασαφής. Μπορεί να προέρχεται από τη τσεχική λέξη píšťala, ενός ελαφριού κανονιού που χρησιμοποιήθηκε στους πολέμους των Χουσιτών το 1420, ή από την ιταλική λέξη pistolese, ένα τύπο μαχαιριού ή ξίφους, το οποίο παραγόταν στην ιταλική πόλη Πιστόια.

Μερικοί από τους πιο κοινούς τύπους σημερινών πιστολιών είναι το ημιαυτόματο και το αυτόματο πιστόλι. Στα ημιαυτόματα πιστόλια, η δύναμη ανάκρουσης χρησιμοποιείται για να ωθήσει πίσω το κλείστρο και να αφαιρεθεί ο κάλυκας (αν υπάρχει) του φυσιγγίου , έτσι ώστε το ελατήριο της γεμιστήρας να μπορεί να ωθήσει προς τα πάνω το επόμενο φυσίγγιο. Στη συνέχεια το κλείστρο επιστρέφει, αποσπά το φυσίγγιο από τη γεμιστήρα και το οδηγεί στη θαλάμη. Αν δεν πιεσθεί προς τα πίσω η σκανδάλη, το φυσίγγιο δεν πυροδοτείται.Τα αυτόματα πιστόλια λειτουργούν με παρόμοιο μηχανισμό, μόνο που ο μηχανισμός πυροδότησης είναι σχεδιασμένος έτσι ώστε να μην σταματά να πυροβολεί εκτός και αν σταματήσει η πίεση στην σκανδάλη ή τελειώσουν τα φυσίγγια.

## Παραπομπές


Κατηγορία:Πυροβόλα
Κακηγορία

Η **κακηγορία** ήταν μια περιορισμένη ποινικοποίηση της εξύβρισης με λόγια που συναντάμε στο Αττικό δίκαιο. Ο νόμος τιμωρούσε τη χρησιμοποίηση μόνον ορισμένων συγκεκριμένων λέξεων, όπως  *φόνος*, *πατρολοίας*, *αποβεβληκέναι την ασπίδα*, *λοποδύτης*, ανδραποδιστής. Οι άλλες προσβλητικές λέξεις ή εκφράσεις αποτελούσαν απλή λοιδωρία. Και είναι χαρακτηριστικό το ότι θεωρούσαν πράξη ανελέθερη και ένδειξη υπερβολικής φιλοδiκίας το να εγείρει κανείς δίκην κακηγορίας:
  

Αναφορές στο σχετικό νόμο συναντούμε στη εργογραφία του Ισοκράτη, του Δημοσθένη και κυρίως στον Λυσία. Αφού λοιπόν η αττική νομοθεσία δεν τιμωρούσε κάθε περίπτωση προσβολής με βαριά λόγια, συνεπώς δεν φαίνεται καθόλου πιθανό να τιμωρούσε την εξ αποστάσεως σεξουαλική χειρονομία ή την αποκάλυψη ολόκληρου του σώματος ή των τμημάτων του που σχετίζονταν με τον έρωτα, Ο *βδελυρός* εκθειαστής του Θεοφράστου δεν φαίνεται να έκαμνε πράξη αξιόποινη. Το ίδιο και οι φαλλοφόροι. Οι άντρες χωριστά από τις γυναίκες μπορούσαν να ασκούνται γυμνοί στις παλαίστρες και να αγωνίζονται στα στάδια. Ατιμώρητο παρέμενε και το «άσεμνο» στις τέχνες.

## Παραπομπές


Κατηγορία:Ηθική των αρχαίων Ελλήνων
Κατηγορία:Αττικό Δίκαιο
Γ΄ κατηγορία ποδοσφαίρου ανδρών Κύπρου 1987-88

Η **Γ΄ κατηγορία Κύπρου 1987-88** αποτέλεσε το 17ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κατέκτησε ο Διγενής Ακρίτας Μόρφου για 1η φορά στην ιστορία του.

## Σύστημα διεξαγωγής
Στο πρωτάθλημα της Γ΄ κατηγορία την περίοδο 1987-88 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Β΄ κατηγορία 1988–89. Οι τρεις τελευταίες ομάδες υποβιβάστηκαν στη Δ΄ κατηγορία 1988–89.

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Γ΄ κατηγορία ποδοσφαίρου ανδρών Κύπρου 1986-87|περίοδο 1986-87]]
;Ομάδες που δεν συμμετείχαν στο πρωτάθλημα
Ομάδες που προήχθησαν στη Β΄ κατηγορία 1987-88
* Ελπίδα Ξυλοφάγου
* Εθνικός Δευτεράς

Ομάδες που διαβαθμίστηκαν στην Δ΄ κατηγορία 1987-88
* ΑΠΕΫ Ύψωνα
* Δυναμό Περβολιών
* ΑΕΚ Κυθραίας

;Ομάδες που συμμετείχαν στο πρωτάθλημα
Ομάδες που διαβαθμίστηκαν από τη Β΄ κατηγορία 1986-87
* Ορφέας Αθηένου
* Απόλλων Λυμπιών

Ομάδες που προήχθησαν από την Δ΄ κατηγορία 1986-87
* Λίβανος Κορμακίτη (όμιλος Λευκωσίας-Κερύνειας)
* ΑΕΖ Ζακακίου (όμιλος Λεμεσού-Πάφου)
* Αχυρώνας Λιοπετρίου (όμιλος Λάρνακα-Αμμόχωστος)

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση

## Παραπομπές


## Πηγές

*
*
*
*
*

## Δείτε επίσης
*Α΄ κατηγορία ποδοσφαίρου ανδρών Κύπρου 1987-88
*Β΄ κατηγορία ποδοσφαίρου ανδρών Κύπρου 1987-88
*Δ΄ κατηγορία ποδοσφαίρου ανδρών Κύπρου 1987-88
*Κύπελλο Κύπρου ποδοσφαίρου ανδρών 1987-88

Κατηγορία:Εγχώρια ποδοσφαιρικά πρωταθλήματα 1987-1988
Κατηγορία:Γ΄ κατηγορία ποδοσφαίρου ανδρών Κύπρου
Ευρωπαϊκό Πρωτάθλημα Καλαθοσφαίρισης Ανδρών Κ-18 2014

Το **Ευρωπαϊκό Πρωτάθλημα Καλαθοσφαίρισης Ανδρών Κ-18 2014** είναι η 31η διοργάνωση της FIBA για τις ηλικίες κάτω των 18 ετών. Διεξάγεται στο Ικόνιο της Τουρκίας και συμμετέχουν 16 ομάδες. Η διοργάνωση διεξάγεται στο διάστημα 24 Ιουλίου-3 Αυγούστου. Περσινή πρωταθλήτρια είναι η Τουρκία. Η Τουρκία υπερασπίστηκε τον τίτλο της και κατέκτησε το τρόπαιο και στην φετινή διοργάνωση.

## Ομάδες

*(Διοργανώτρια),(Περσινή πρωταθλήτρια)
*
*
*
*
*
*
*
*
*

*
*
*
*(Ανέβηκε από τη 2η κατηγορία)
*(Ανέβηκε από τη 2η κατηγορία)
*(Ανέβηκε από τη 2η κατηγορία)
|}

## Πρώτος Γύρος

### Όμιλος Α

### Όμιλος Β

### Όμιλος Γ

### Όμιλος Δ

## Δεύτερη Φάση

### Όμιλος Ε'

### Όμιλος ΣΤ'

## Γύρος Κατάταξης

### 1ος Όμιλος

## Θέσεις 9-16

### Θέσεις 13-16

#### Θέσεις 15-16

#### Θέσεις 13-14

### Θέσεις 9-12

#### Θέσεις 11-12

#### Θέσεις 9-10

## Φάση Νοκ-Άουτ

Εδώ ανταγονίζονται οι 8 καλύτερες ομάδες.

## Ματς Κατάταξης Θέσεων 5-8

Οι αγώνες διεξήχθησαν στις 2-3 Αυγούστου 2014.

## Τελική Κατάταξη

Κατηγορία:Καλαθοσφαίριση στην Ευρώπη
Β΄ κατηγορία ποδοσφαίρου ανδρών Κύπρου 1986-87

Η **Β΄ κατηγορία Κύπρου 1986-87** αποτέλεσε το 32ο πρωτάθλημα στη Β΄ κατηγορία ποδοσφαίρου της Κύπρου. Το πρωτάθλημα κατέκτησε η ΑΠΕΠ Λεμεσού για 1η φορά στην ιστορία της.

## Σύστημα διεξαγωγής
Στο πρωτάθλημα της Β΄ κατηγορία την περίοδο 1986-87 συμμετείχαν 15 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Α΄ κατηγορία 1987-88. Οι δύο τελευταίες ομάδες υποβιβάστηκαν στη Γ΄ κατηγορία 1987-88.

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1985-86|περίοδο 1985-86]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Α΄ κατηγορία 1986-87
* Εθνικός Άχνας
* Ομόνοια Αραδίππου

;Ομάδες που συμμετείχαν στο πρωτάθλημα
Ομάδες που προήχθησαν από την Γ΄ κατηγορία 1985-86:
* ΑΠΕΠ Λεμεσού
* Διγενής Ακρίτας Ύψωνα
* Ονήσιλος Σωτήρας

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.
Πηγή: 

## Παραπομπές


## Πηγές

*
*
*
*

## Δείτε επίσης
*Β΄ κατηγορία ποδοσφαίρου ανδρών Κύπρου
*Α΄ κατηγορία ποδοσφαίρου ανδρών Κύπρου 1986-87
*Γ΄ κατηγορία ποδοσφαίρου ανδρών Κύπρου 1986-87
*Κύπελλο Κύπρου ποδοσφαίρου ανδρών 1986-87

Κατηγορία:Εγχώρια ποδοσφαιρικά πρωταθλήματα 1986-1987
Κατηγορία:Β΄ κατηγορία ποδοσφαίρου ανδρών Κύπρου
Κανόνι

thumb|250px|Κανόνι του 17ου αιώνα
Το **κανόνι** είναι βαρύ οπλικό σύστημα του πυροβολικού το οποίο χρησιμοποιεί πυρίτιδα ή άλλη εκρηκτική ύλη ώστε να εκτοξεύσει ένα βλήμα. Τα κανόνια ποικίλλουν σε διαμέτρημα, εύρος, κινητικότητα, ταχυβολία, γωνία και δύναμη πυρός. Διαφορετικές μορφές κανονιού συνδυάζουν και την ισορροπία σε αυτά τα χαρακτηριστικά σε διαφορετικό βαθμό, ανάλογα με την προοριζόμενη χρήση τους στο πεδίο της μάχης. 

Το κανόνι εφευρέθηκε επί δυναστείας Σονγκ στην Κίνα και είναι μία από τις πρώτες μορφές πυροβόλων όπλων και με την πάροδο του χρόνου αντικατέστησε τις πολιορκητικές μηχανές-μεταξύ άλλων παρωχημένων όπλων- στο πεδίο της μάχης. Στη Μέση Ανατολή, η πρώτη χρήση κανονιών χειρός θεωρείται ότι έλαβε χώρα περίπου το 1260 στη μάχη του Αΐν Τζαλούτ ανάμεσα σε Μαμελούκους και Μογγόλους. Το πρώτο κανόνι στην Ευρώπη πιθανότατα χρησιμοποιήθηκε στην Ιβηρική χερσόνησο ανάμεσα στον 11ο και το 12ο αιώνα. Στην Αφρική, το κανόνι πρωτοχρησιμοποιήθηκε από τον Σομαλό ιμάμη Αχμάντ ιμν Ιμπριχίμ αλ-Γκαζί στην κατάκτηση της στέπας του Ογκαντέν το 1529. Η χρήση του κανονιού εξαπλώθηκε κατά τον Μεσαίωνα και έγινε πιο αποτελεσματικό τόσο για χρήση σε πολιορκίες, όσο και εναντίον του πεζικού. Μετά τον Μεσαίωνα, τα περισσότερα μεγάλα κανόνια εγκαταλείφθηκαν και τη θέση τους πήραν πιο ελαφριά όπλα. Επιπλέον, αναπτύχθηκαν νέες τεχνολογίες και τακτικές με αποτέλεσμα οι περισσότερες άμυνες να καταστούν ξεπερασμένες. Αυτό οδήγησε στην κατασκευή αστεροειδών οχυρών, ειδικά σχεδιασμένα για να αντέχουν το βομβαρδισμό, αλλά και αυτά έγιναν παρωχημένα όταν άρχισαν να χρησιμοποιούνται εκρηκτικά και διατρητικά βλήματα.

Το κανόνι επίσης μεταμόρφωσε και τις ναυτικές μάχες, καθώς οι ευρωπαϊκοί στόλοι εκμεταλλεύτηκαν τη δύναμη πυρός τους. Η ακρίβεια και η καταστροφική δύναμη των κανονιών αυξήθηκε, με αποτέλεσμα τα στρατεύματα να χρειαστεί να αλλάξουν τακτική και τα πλοία να θωρακιστούν. Στον Α΄ Παγκόσμιο Πόλεμο, η πλειονότητα των θανάτων στη μάχη προήλθε από το βαρύ πυροβολικό και χρησιμοποιήθηκε ευρέως και στο Β΄ Παγκόσμιο Πόλεμο. Τα σύγχρονα κανόνια είναι παρόμοια με αυτά του Β΄ Παγκοσμίου Πολέμου, αν και η σημασία των όπλων μεγάλου διαμετρήματος έχει μειωθεί μετά την ανάπτυξη των πυραύλων.

## Εξωτερικοί σύνδεσμοι

Κατηγορία:Πυροβόλα
Κατηγορία:Πυροβολικό
Β΄ κατηγορία ποδοσφαίρου ανδρών Κύπρου 1987-88

Η **Β΄ κατηγορία ποδοσφαίρου ανδρών Κύπρου 1987-88** ήταν η 33η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Κεραυνός Στροβόλου για 2η φορά στην ιστορία του.

## Σύστημα διεξαγωγής
Στο πρωτάθλημα της Β΄ κατηγορίας 1987-88 συμμετείχαν 15 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο πρώτες ομάδες προβιβάστηκαν στο πρωτάθλημα Α΄ κατηγορίας 1988-89. Οι τρεις τελευταίες ομάδες υποβιβάστηκαν στο πρωτάθλημα Γ΄ κατηγορίας 1988-89. 

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1986-87|περίοδο 1986-87]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Α΄ κατηγορία 1987-88
* ΑΠΕΠ Λεμεσού
* Αναγέννηση Δερύνειας

Ομάδες που διαβαθμίστηκαν στην Γ΄ κατηγορία 1987-88:
* Ορφέας Αθηένου
* Απόλλων Λυμπιών

;Ομάδες που συμμετείχαν στο πρωτάθλημα
Ομάδες που διαβαθμίστηκαν από την Α΄ κατηγορία 1986-87
* Ομόνοια Αραδίππου
* Ερμής Αραδίππου

Ομάδες που προήχθησαν από την Γ΄ κατηγορία 1986-87:
* Ελπίδα Ξυλοφάγου
* Εθνικός Δευτεράς

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.

## Παραπομπές


## Πηγές
*
*
*
*
*

## Δείτε επίσης

* Β΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 1987-88
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Β΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1987-1988
Αντβεντισμός

500px|thumb|right|Η ανάπτυξη των κλάδων του Αντβεντισμού τον 19ο αιώνα
Ο **Αντβεντισμός** είναι Χριστιανικό κίνημα που ξεκίνησε τον 19ο αιώνα στις Ηνωμένες Πολιτείες. Το όνομά τους προέρχεται από την πίστη τους ότι η Δευτέρα Παρουσία ή Έλευση (αγγλ.: *Advent*) του Χριστού θα γίνει γρήγορα.  Ιδρυτής του θεωρείται ο Ουίλιαμ Μίλερ, και αρχικά οι οπαδοί του ήταν γνωστοί ως *Μιλερίτες*. Αρκετές Αντβεντιστικές ομολογίες, τηρούν το Σάββατο, καθώς υποστηρίζουν ότι ο Χριστός κήρυξε ότι *το Σάββατο έγινε για τον άνθρωπο*.

Οι Ανβεντιστές διακήρυτταν την ελευθερία από κάθε σύμβολο πίστεως και κάθε οργανωτικό σχήμα και τονίζουν την "νομιμοφροσύνη και την υποταγή στο πνεύμα και στη συμπεριφορά προς την εκκλησία και τους ηγέτες της". Προτείνεται στην κίνηση αυτή η χορτοφαγία, η αποχή από το αλκοόλ καθώς και η δεκάτη.

Η μεγαλύτερη Αντβεντιστική εκκλησία είναι η Εκκλησία Αντβεντιστών της Εβδόμης Ημέρας. Άλλες Ομολογίες Αντβεντιστών είναι η Αντβεντιστική Χριστιανική Εκκλησία η οποία τηρεί την Κυριακή και όχι το Σάββατο, η Μεταρυθμισμένη Κίνηση των Αντβεντιστών της Εβδόμης Ημέρας οι οποίοι είναι ειρηνιστές και χορτοφάγοι, η Γενική Συνέλευση της Εκκλησίας του Θεού. Από τους Αντβεντιστές της Εβδόμης Ημέρας προέρχονται και οι Εκκλησίες του Θεού του Χέρμπερτ Άρμστρονγκ.

Σήμερα, οι Αντβεντιστές χαρακτηρίζονται ως συντηρητικοί Προτεστάντες.

## Υποσημειώσεις


## Εξωτερικοί σύνδεσμοι
* 

Κατηγορία:Χριστιανικά δόγματα
Νεφθαλί (αποσαφήνιση)

Με το όνομα **Νεφθαλί** αναφέρονται:

*Νεφθαλί (πρόσωπο), βιβλικό πρόσωπο και πατριάρχης του λαού Ισραήλ
*Νεφθαλί (φυλή), μία από τις φυλές του λαού Ισραήλ
Τουφέκι

Το **τουφέκι**, **τυφέκιο** ή **ντουφέκι** είναι ελαφρύ πυροβόλο όπλο, του οποίου η κάννη φέρει ελικοειδείς αύλακες. Οι αύλακες προκαλούν περιστροφή του βλήματος στον άξονα που κατευθύνεται το βλήμα, δίνοντάς του γυροσκοπική σταθερότητά με αποτέλεσμα να μην ταλαντεύεται στον αέρα. Αυτό επιτρέπει τη χρήση αεροδυναμικών σφαιρών (σε αντίθεση με τις σφαιρικές σφαίρες που χρησιμοποιούν τα μουσκέτα, με αποτέλεσμα να αυξάνεται η ακρίβεια και το βεληνεκές της βολής. Τα τουφέκια χρησιμοποιούνται σε πολέμους, στο κυνήγι και σε αθλήματα σκοποβολής.

Συνήθως μια σφαίρα προωθείται από την εκτόνωση μιας εκρηκτικής ύλης (αρχικά μπαρούτι, στη συνέχεια κορδίτη και σήμερα νιτροκυτταρίνη), αν και έχουν χρησιμοποιηθεί και άλλα μέσα, όπως συμπυκνωμένος αέρας, τα οποία είναι πολύ δημοφιλή σε κυνήγι μικρών ζώων και σε επίσημες διοργανώσεις σκοποβολής.

Τα σύγχρονα τουφέκια μπορούν να πυροβολούν περισσότερες από μία φορές με το πάτημα της σκανδάλης, και όχι μόνο μία όπως τα παλαιότερα. Έτσι τα σύγχρονα αυτόματα τουφέκια σε κάποιο βαθμό έχουν παρόμοια λειτουργία και σχεδίαση με τα πολυβόλα. Μάλιστα κάποια οπλαπολυβόλα (ελαφριά πολυβόλα), όπως το ρωσικό RPK, προέρχονται από προϋπάρχοντα αυτόματα τυφέκια. Στην πραγματικότητα, οι διαφορές ανάμεσα σε ένα αυτόματο τουφέκι και ένα πολυβόλο είναι στο βάρος, το σύστημα ψύξης και τον τρόπο παροχής των πυρομαχικών. Τα τουφέκια είναι πιο ελαφριά και θερμαίνονται ταχύτερα και τροφοδοτούνται από γεμιστήρα ενώ συνήθως τα πολυβόλα από ταινία πυρομαχικών.


Τυφεκ
Ερμούπολις Καρμανίας

Η **Ερμούπολις** ήταν αρχαία ελληνική αποικία στην Καρμανία του νοτίου Ιράν.

Η μοναδική αναφορά οφείλεται στον Αμμιανό Μαρκελλίνο  που την αναφέρει μαζί με τις επίσης ελληνικές Αλεξάνδρεια και Τραγονίκη. Τίποτε άλλο δεν είναι γνωστό για την πόλη αυτή. 

Άγνωστη η σημερινή της τοποθεσία, αλλά σίγουρα βρίσκεται στο νότιο Ιράν της επαρχίας Κερμάν. 

## Παραπομπές


Κατηγορία:Αρχαίες πόλεις της Περσίας
Καραμπίνα

thumb|right|Γαλλική καραμπίνα του 1793
Η **καραμπίνα** είναι φορητό πυροβόλο όπλο το οποίο μοιάζει με το μουσκέτο και το τουφέκι, αλλά έχει κοντύτερη κάννη. Πολλές καραμπίνες είναι στην πραγματικότητα βραχύτερες εκδοχές κανονικού μήκους τουφεκιών, χρησιμοποιώντας τα ίδια πυρομαχικά. Το μικρότερο βάρος και μέγεθος σημαίνει ότι η καραμπίνα είναι ευκολότερη στο χειρισμό. Το εσωτερικό της κάννης μπορεί να είναι αυλακωτή, οπότε και εκτοξεύει μόνο ένα βλήμα τη φορά ή λεία και εκτοξεύει σκάγια.

Η ετυμολογία της λέξης είναι άγνωστη. Η καραμπίνα εμφανίστηκε τον 16ο αιώνα και μέχρι τον 18ο αιώνα ήταν όπλο κυρίως του ιππικού. Οι καραμπίνες ήταν αρκετά βραχείες ώστε να μπορούν να γεμιστούν και πυροβολήσουν ενώ ο αναβάτης ήταν πάνω στο άλογο, αλλά αυτό γινόταν σπάνια, αφού ένα κινούμενο άλογο είναι πολυασταθές. Ο στρατιώτης μπορούσε να γεμίσει και να πυροβολήσει πολύ πιο εύκολα αν είχε κατέβει από το άλογο. Οπότε, το κύριο πλεονέκτημα που προσέφεραν οι καραμπίνες έναντι άλλων όπλων, όπως τα μουσκέτα, ήταν ότι μπορούσαν να μεταφερθούν πολύ πιο εύκολα. Μετά τον 18ο αιώνα, η καραμπίνα άρχισε να χρησιμοποιείται από αξιωματικούς, στρατιώτες του πυροβολικού και άλλες μονάδες. Η δημοφιλία της άρχισε να φθίνει το 1980, με την εμφάνιση ελαφριών τυφεκίων, όπως το AK-47 και το Μ16, που καθιστούσαν την καραμπίνα ως στρατιωτικό όπλο παρωχημένη. Παρόλα αυτά, εξακολουθεί να χρησιμοποιείται από τις ειδικές δυνάμεις εξαιτίας της δύναμης πυρός της και του μικρού μεγέθους της.

## Παραπομπές


Κατηγορία:Τυφέκια
Υποβρύχιο βαλλιστικών πυραύλων

thumb|upright=1.5|Το USS George Washington (SSBN-598), του Πολεμικού Ναυτικού των ΗΠΑ

thumb|upright=1.5|Σοβιετικό πυρηνοκίνητο υποβρύχιο βαλλιστικών πυραύλων κλάσης Delta II

To **Υποβρύχιο βαλλιστικών πυραύλων (πυρηνικά υποβρύχια)** είναι ένα υποβρύχιο εξοπλισμένο για να εκτοξεύει βαλλιστικούς πυραύλους (SLBM) ​​με πυρηνικές κεφαλές. Τα υποβρύχια αυτά έγιναν ένα σημαντικό οπλικό σύστημα κατά την διάρκεια του Ψυχρού Πολέμου, λόγω της μεγάλης ικανότητας τους για πυρηνική αποτροπή. Μπορούν να εκτοξεύσουν πυραύλους από χιλιάδες χιλιόμετρα μακριά από τους στόχους τους, ενώ η χρήση της τεχνολογίας Stealth τα καθιστά πολύ δύσκολο να ανιχνευθούν. Η ανάπτυξή τους κυριαρχείται από τις Ηνωμένες Πολιτείες και τη Σοβιετική Ένωση/Ρωσία, με μικρότερους αριθμούς σε υπηρεσία για τη Γαλλία, το Ηνωμένο Βασίλειο, την Κίνα και την Ινδία. Σχεδόν όλα τα υποβρύχια που έχουν κατασκευαστεί χρησιμοποιούν πυρηνική πρόωση, εκτός των Σοβιετικών κλάσης Zulu και Golf που είχαν κινητήρες ντίζελ. 

## Σκοπός
Τα υποβρύχια βαλλιστικών πυραύλων έχουν διαφορετικό σκοπό από τα επιθετικά υποβρύχια και τα υποβρύχια πυραύλων cruise. Ενώ τα επιθετικά υποβρύχια ειδικεύονται στη μάχη με άλλα πολεμικά σκάφη (συμπεριλαμβανομένων των υποβρυχίων του εχθρού και την εμπορική ναυτιλία), και τα υποβρύχια πυραύλων cruise έχουν σχεδιαστεί για επίθεση σε μεγάλα πολεμικά πλοία και τακτικούς στόχους στην ξηρά, η κύρια αποστολή των βαλλιστικών πυραύλων είναι η πυρηνική αποτροπή. Ως εκ τούτου, το προφίλ της αποστολής ενός υποβρυχίου βαλλιστικών πυραύλων επικεντρώνεται στο να παραμείνει απαρατήρητο, παρά να καταδιώκει επιθετικά άλλα σκάφη. Τα υποβρύχια βαλλιστικών πυραύλων έχουν σχεδιαστεί για stealth, για να αποφύγουν τον εντοπισμό τους με κάθε κόστος. Χρησιμοποιούν σχεδιαστικά χαρακτηριστικά για μείωση των ήχων, όπως ανηχοϊκές πλάκες στις επιφάνειες του σκαριού τους, προσεκτικά σχεδιασμένα συστήματα πρόωσης, καθώς και μηχανημάτων που τοποθετούνται στα σημεία απόσβεσης των κραδασμών.

## Οπλισμός
Είναι εξοπλισμένα με πυρηνικές κεφαλές και χρησιμεύουν ως το τρίτο μέρος της πυρηνικής τριάδας. Η αφάνεια και η κινητικότητα των υποβρυχίων προσφέρουν τόσο ένα αξιόπιστο μέσο αποτροπής απέναντι σε μια επίθεση (διατηρώντας την απειλή ενός δεύτερου χτυπήματος), και μια ικανότητα πρώτου πλήγματος έκπληξη - ιδιαίτερα δεδομένου της εμβέλειας των όπλων που μεταφέρουν.

## Ενεργές κλάσεις

* **Γαλλία**
**Le Triomphant class
* **Κίνα**
**Type 092
**Type 094
* **Ρωσία**
**Borei class submarine 
**Typhoon-class
***Delta III* και *Delta IV*
* **Ηνωμένο Βασίλειο**
**Vanguard class 
* **ΗΠΑ**
**Ohio class

## Παραπομπές


Κατηγορία:Υποβρύχια
Αθλητική Ποδοσφαιρική Ένωση Αγίας Νάπας

Η **Αθλητική Ποδοσφαιρική Ένωση Αγίας Νάπας** (ή η **ΑΠΕΑΝ**) ήταν κυπριακή ποδοσφαιρική ομάδα από την Αγία Νάπα της επαρχίας Αμμοχώστου. Η ομάδα είχε συμμετοχές στη Γ΄ κατηγορία και στη Δ΄ κατηγορία της Κύπρου. Κατέκτησε δύο φορές το πρωτάθλημα Δ΄ κατηγορίας (όμιλος Λάρνακας-Αμμοχώστου). Το 1990 ενοποιήθηκε με την ΕΝΑΝ Αγίας Νάπας δημιουργώντας τον Αθλητικό Όμιλος Αγία Νάπα (ΑΟΑΝ).

## Ιστορία

Η ΑΠΕΑΝ αρχικά ονομαζόταν *[[Ενιαία Δημοκρατική Οργάνωση Νεολαίας|ΕΔΟΝ]] Αγίας Νάπας* και αγωνιζόταν στην Ποδοσφαιρική Ομοσπονδία Ελεύθερης Περιοχής Αμμοχώστου (ΠΟΕΠΑ). Μετονομάστηκε σε ΑΠΕΑΝ το 1986 όταν εντάχθηκε στις τάξεις της Κυπριακής Ομοσπονδίας Ποδοσφαίρου (ΚΟΠ) ως ομάδα Δ΄ κατηγορίας. Την περίοδο 1987-88 κατέκτησε το πρωτάθλημα στον όμιλο Λάρνακας-Αμμοχώστου και συμμετείχε σε αγώνες μπαράζ με τους πρωταθλητές των άλλων δύο ομίλων κερδίζοντας την άνοδο της στην Γ΄ κατηγορία. Την περίοδο 1988-89 τερμάτισε στην 12η θέση του πρωταθλήματος Γ΄ κατηγορίας και υποβιβάστηκε στη Δ΄ κατηγορία. Την περίοδο 1989-90 κατέκτησε ξανά το πρωτάθλημα Δ΄ κατηγορίας και μέσα από τη συμμετοχή της στους αγώνες μπαράζ προβιβάστηκε στη Γ΄ κατηγορία. Μετά την ολοκλήρωση του πρωταθλήματος ενοποιήθηκε με την ΕΝΑΝ Αγίας Νάπας δημιουργώντας τον Αθλητικό Όμιλο Αγία Νάπα (ΑΟΑΝ) ο οποίος πήρε τη θέση της ΑΠΕΑΝ στο πρωτάθλημα Γ΄ κατηγορίας 1990-91.





1Η Δ΄ κατηγορία ήταν χωρισμένη σε τρεις ομίλους. Η ΑΠΕΑΝ συμμετείχε στον όμιλο Λάρνακας-Αμμοχώστου.


## Τίτλοι
* Δ΄ Κατηγορία:
** Πρωταθλήτρια (2): 1987-88 (όμιλος Λάρνακας-Αμμοχώστου) , 1989-90 (όμιλος Λάρνακας-Αμμοχώστου)
* Κύπελλο ΠΟΕΠΑ:
** Κυπελλούχος (1): 1980

## Παραπομπές


## Δείτε επίσης
*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Αμμοχώστου
Κατηγορία:Ανενεργές ποδοσφαιρικές ομάδες Κύπρου (ανδρών)

Κατηγορία:Αγία Νάπα
Γ΄ κατηγορία ποδοσφαίρου ανδρών Κύπρου 1988-89

Η **Γ΄ κατηγορία Κύπρου 1988-89** αποτέλεσε το 18ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κατέκτησε ο Διγενής Ακρίτας Ύψωνα για 2η φορά στην ιστορία του.

## Σύστημα διεξαγωγής
Στο πρωτάθλημα της Γ΄ κατηγορία την περίοδο 1988-89 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Β΄ κατηγορία 1989–90. Οι τρεις τελευταίες ομάδες υποβιβάστηκαν στη Δ΄ κατηγορία 1989–90.

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Γ΄ κατηγορία ποδοσφαίρου ανδρών Κύπρου 1987-88|περίοδο 1987-88]]
;Ομάδες που δεν συμμετείχαν στο πρωτάθλημα
Ομάδες που προήχθησαν στη Β΄ κατηγορία 1988-89
* Διγενής Ακρίτας Μόρφου
* Χαλκάνορας Ιδαλίου

Ομάδες που διαβαθμίστηκαν στην Δ΄ κατηγορία 1988-89
* ΑΕΜ Μόρφου
* Απόλλων Λυμπιών
* Αχυρώνας Λιοπετρίου

;Ομάδες που συμμετείχαν στο πρωτάθλημα
Ομάδες που διαβαθμίστηκαν από τη Β΄ κατηγορία 1987-88
* Διγενής Ακρίτας Ύψωνα
* ΠΑEΕΚ Κερύνειας
* Οθέλλος Αθηαίνου

Ομάδες που προήχθησαν από την Δ΄ κατηγορία 1987-88
* Ηρακλής Γερολάκκου (όμιλος Λευκωσίας-Κερύνειας)
* ΑΠΕΑΝ Αγίας Νάπας (όμιλος Λάρνακα-Αμμόχωστος)

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση

## Παραπομπές


## Πηγές

*
*
*

## Δείτε επίσης
*Α΄ κατηγορία ποδοσφαίρου ανδρών Κύπρου 1988-89
*Β΄ κατηγορία ποδοσφαίρου ανδρών Κύπρου 1988-89
*Δ΄ κατηγορία ποδοσφαίρου ανδρών Κύπρου 1988-89
*Κύπελλο Κύπρου ποδοσφαίρου ανδρών 1988-89

Κατηγορία:Εγχώρια ποδοσφαιρικά πρωταθλήματα 1988-1989
Κατηγορία:Γ΄ κατηγορία ποδοσφαίρου ανδρών Κύπρου
Σημαία της Τενερίφης

Η **[[σημαία]] της [[Τενερίφη|Τενερίφης]]** αποτελείται από ένα λευκό σταυρό του Αγίου Ανδρέα σε μπλε φόντο. 

Η σημαία της Τενερίφης έχει την προέλευσή της στη σημαία της θαλάσσιας επαρχίας των Καναρίων Νήσων, και καθιερώθηκε με το βασιλικό διάταγμα της 30ής Ιουλίου 1845. Η επαρχία διαιρέθηκε στις 27 Νοεμβρίου του 1867 σε δύο νέες θαλάσσιες επαρχίες, της Γκραν Κανάρια και της Τενερίφης. Η Τενερίφη διατήρησε τη σημαία της πρώην θαλάσσιας επαρχίας των Καναρίων Νήσων. Υιοθετήθηκε επίσημα ως σημαία της Τενερίφης στις 9 Μαΐου 1989.

Δεν υπάρχει καμία επίσημη εξήγηση για τα χρώματα της σημαίας. Παραδοσιακά, το μπλε αποδίδεται στη θάλασσα, λόγω του νησιωτικού χαρακτήρα της Τενερίφης, και το λευκό στο λευκό χιόνι που καλύπτει το όρος Τέιδε κατά τη διάρκεια  του χειμώνα.

## Πηγές


## Εξωτερικοί σύνδεσμοι
*ORDEN de 9 de mayo de 1989, por la que se aprueba la bandera de la isla de Tenerife
*Banderas y escudos de las Islas Canarias

Τενεριφη
Κατηγορία:Κανάριες νήσοι
DMOZ

Το **DMOZ** ή **Open Directory Project** ήταν ανοικτός πολύγλωσσος αρχειοκατάλογος του Διαδικτύου που δημιουργήθηκε και συντηρούταν από παγκόσμια κοινότητα εθελοντών-εκδοτών. Το DMOZ φιλοξενούσε και διαχειριζόταν η AOL. Χρησιμοποιούσε διάταξη ιεραρχικής οντολογίας για την οργάνωση των καταλόγων των συνδέσμων. Οι καταχωρήσεις συνδέσμων ομαδοποιούνταν σε κατηγορίες, οι οποίες ήταν δυνατό να περιέχουν υποκατηγορίες. Στις 28 Φεβρουαρίου 2017 ανακοινώθηκε ότι το DMOZ θα έκλεινε στις 14 Μαρτίου 2017.

Από τον Δεκέμβριο του 2017, ένας μη επεξεργάσιμος καθρέφτης παρέμεινε διαθέσιμος στο dmoztools.net, και είχε ανακοινωθεί ότι ενώ το URL του DMOZ δεν θα επιστρέψει, μια διάδοχη έκδοση του καταλόγου θα παρασχεθεί με το όνομα **Curlie**. 

Από το 2020 το curlie.org λειτουργεί για να υπηρετεί αυτό τον σκοπό.

## Γενικές πληροφορίες
Το DMOZ ιδρύθηκε στις ΗΠΑ ως **Gnuhoo** από τους Ριτς Σκρέντα (Rich Skrenta) και Μπομπ Τρούελ (Bob Truel) το 1998 όταν εργάζονταν και οι δύο ως μηχανικοί για την Sun Microsystems. Ο Κρις Τόουλς (Chris Tolles), που εργαζόταν εκείνη την εποχή στη *Sun Microsystems* ως υπεύθυνος διαφημιστικού για την ασφάλεια του διαδικτύου, υπέγραψε το 1998 ως συνιδρυτής του Gnuhoo μαζί με τους Μπριν Ντόουλ (Bryn Dole) και Τζέρεμι Γουίνοκουρ (Jeremy Wenokur). Ο Σκέντρα είχε φτιάξει το TASS, πρόγονο του Τin, του δημοφιλούς λογισμικού ανάγνωσης νέων για συστήματα Unix. Συμπτωματικά, η αρχική κατηγορική δομή του αρχειοκαταλόγου Gnuhoo χρησιμοποιούσε κάποια τμήματα της δομής του *Usenet newsgroups*.

Ο αρχειοκατάλογος Gnuhoo ανέβηκε στον παγκόσμιο ιστό στις 5 Ιουνίου 1998. Μετά από ένα άρθρο του *[[Slashdot]]* στο οποίο προτεινόταν ότι το Gnuhoo δεν είχε τίποτα το κοινό με το πνεύμα του ελεύθερου λογισμικού, για το οποίο ήταν γνωστό το εγχείρημα GNU, ο Ρίτσαρντ Στόλμαν και το Ίδρυμα Ελεύθερου Λογισμικού εξέφρασαν αντιρρήσεις για τη χρήση του *Gnu*. Έτσι το Gnuhoo άλλαξε σε **NewHoo**. Κατόπιν η Yahoo! εξέφρασε αντίρρηση  για τη χρήση του "Hoo" στο όνομα, γεγονός που οδήγησε στην επιλογή του **ZURL**. Ωστόσο,πριν γίνει η αλλαγή σε ZURL, το NewHoo αποκτήθηκε από τη Netscape Communications Corporation τον Οκτώβριο του 1998 και έγινε **Open Directory Project**. Η Netscape δημοσίευσε τα δεδομένα του Open Directory με την άδεια Open Directory License. Η Netscape αποκτήθηκε από την AOL και η DMOZ περιλήφθηκε στο ενεργητικό της νέας εταιρείας.

## Παραπομπές-σημειώσεις


Κατηγορία:Ανοικτά εγχειρήματα διαδικτύου
Κατηγορία:Συνεργασία
Κατάλογος χωρών ανά αποδεδειγμένα αποθέματα φυσικού αερίου

Αυτός είναι ένας κατάλογος με την κατάταξη χωρών ανάλογα με τα αποδεδειγμένα **αποθέματα [[φυσικό αέριο|φυσικού αερίου]]** με βάση το World Factbook (όταν δεν υπάρχει η αναφορά). ή άλλες έγκυρες πηγές από τρίτους. Με βάση τα δεδομένα από την BP, στα τέλη του 2009, στα αποδεδειγμένα αποθέματα φυσικού αερίου κυριάρχησαν τέσσερις:η Ρωσία,το Ιράν,το Κατάρ  και το Τουρκμενιστάν , οι οποίοι κατείχαν σχεδόν τα δύο τρίτα των αποδεδειγμένων αποθεμάτων στον κόσμο. 
## Χώρες

## Παραπομπές


Κατηγορία:Κατάλογοι χωρών
Κατηγορία:Φυσικό αέριο
Αριστείδης (αποσαφήνιση)

Το **Αριστείδης** είναι ελληνικό όνομα που μπορεί να αναφέρεται:

*Αριστείδης (όνομα), κύριο ανδρικό όνομα που η ορθόδοξη εκκλησία εορτάζει στις 13 Σεπτεμβρίου.

## Πρόσωπα
Αριστείδης, γνωστός ως Αριστείδης ο Δίκαιος, στρατηγός και πολιτικός της Αρχαίας Αθήνας, περίπου 550 π.Χ.-467 π.Χ.
*Αριστείδης ο Μιλήσιος, αρχαίος Έλληνας συγγραφέας, 2ος αιώνας π.Χ.
*Αίλιος Αριστείδης, Έλληνας φιλόσοφος, 2ος αιώνας.
*Αριστείδης ο Αθηναίος, χριστιανός απολογητής, 2ος αιώνας.
*Αριστείδης ο Κοϊντιλιανός, αρχαίος Έλληνας μουσικός και συγγραφέας, 3ος αιώνας.
*Αριστείδης ο Θηβαίος, ζωγράφος από τη Θήβα, 4ος αιώνας π.Χ.
*Αριστείδης, Σάμιος αστρονόμος των Αλεξανδρινών χρόνων.
*Αριστείδης, ολυμπιονίκης από την αρχαία Ήλιδα
*Αριστείδης, αγαλματοποιός, μαθητής ίσως του Πολύκλειτου, 4ος αιώνας π.Χ.
*Αριστείδης, στρατηγός των Αθηναίων στον Πελοποννησιακό πόλεμο.
*Αριστείδης, πρέσβης του βασιλιά της Συρίας, Αντίοχου Δ΄, 2ος αιώνας π.Χ.

## Άλλες χρήσεις
*2319 Αριστείδης, αστεροειδής της κύριας ζώνης αστεροειδών.
Χρήστος Γουλόπουλος

Ο **Χρήστος Γουλόπουλος** του Παναγιώτη (1892 - 2 Μαΐου 1961) ήταν Έλληνας δικηγόρος και πολιτικός, ο οποίος χρημάτισε βουλευτής και υπουργός.

## Σταδιοδρομία
Γεννήθηκε το 1892.
Βουλευτής εξελέγη για πρώτη φορά στην εκλογική περιφέρεια Κοζάνης στις εκλογές του 1920 και επανεξελέγη το 1935 με τα Συμπράττοντα Κυβερνητικά Κόμματα και επανεξελέγη με το Λαϊκόν Κόμμα στις εκλογές του 1946 και του 1950. Στη συνέχεια εξελέγη βουλευτής με τον Ελληνικό Συναγερμό το 1952 και έπειτα με την ΕΡΕ το 1956 και το 1958.

Στην κυβέρνηση Τσαλδάρη διορίστηκε ως Γενικός Διοικητής Θράκης (25 Απριλίου 1946), αξίωμα στο οποίο υπηρέτησε στην κυβέρνηση Τσαλδάρη (2 Οκτωβρίου 1946 – 24 Ιανουαρίου 1947) και στην κυβέρνηση Δ. Μαξίμου το 1947. 

Υπηρέτησε επίσης ως υπουργός Γεωργίας στην Κυβέρνηση Θεμιστοκλή Σοφούλη 1948, στην κυβέρνηση Σοφούλη τον Ιανουάριο και τον Απρίλιο-Ιούνιο 1949 (14 Απριλίου 1949 – 30 Ιουνίου 1949) και στην κυβέρνηση Διομήδη (30 Ιουνίου 1949 – 6 Ιανουαρίου 1950).

Το Μάιο του 1961 εισήχθη στον «Ευαγγελισμό» στην Αθήνα, όπου και απεβίωσε ως εν ενεργεία βουλευτής. Στην έδρα του τον διαδέχθηκε ο Δημοσθένης Δόκος.. Κηδεύτηκε από το Α΄ Νεκροταφείο στις 3 Μαΐου 1961.

## Παραπομπές


Κατηγορία:Βουλευτές Κοζάνης
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες υπουργοί Γεωργίας
Κατηγορία:Έλληνες υπουργοί Γενικοί Διοικητές Θράκης
Κατηγορία:Βουλευτές εκλεγμένοι με το Λαϊκό Κόμμα